Spørgsmål: Altså den knejt! Jeg river snart håret af mig selv i frustration. Nu er han syg IGEN! Han blev sendt hjem fra dagplejen idag pga. opkast og han er fortsat herhjemme. Ellers har han som sædvanlig skrantet lidt med hoste, småfeber, tynd mave, ondt i maven og alm. "kedelighed" - dog selvfølgelig også med gode dage og højt humør, men næsten altid en snert af et eller andet. Hvornår filan er det nok???!! Jeg har skrevet til lægen idag og bestilt en tid til "grundigt gennemtjek" af knejten, for nu MÅ det da snart være nok. Det kan altså ikke være rigtig at man kan være så syg så meget og altid? Nu sidder jeg så og tænker hvad lægen egentlig kan gøre for han er jo højest sandsynligt ikke "syg" når vi kommer. Men han tager måske en blodprøve? Stakkels dreng, men det bliver vi nødt til hvis det er - hellere det korte ubehag end så meget sygdom. Hvad kan man ellers gøre eller hvad kan man OGSÅ gøre?? kh en frustreret mor  
Svar: Vi bruger Bio-Strath. Jeg tror nok, vi har skrevet om det før - barylerne får altså ikke altid de tre gange om dagen, men de gange, det kan lade sig gøre. Typisk to gange i hverdagene og tre i weekenden, frederik lidt sjældnere, fordi det ikke er altid, han gider. Der er også det dersens ostevalle-tamtam, Molkosan eller Valleforce, som min læge har nævnt, at jeg kunne prøve. Ingen af barylerne - og heller ikke jeg - var ret begejstrede for smagen, så selv om det egentlig var mest praktisk, fordi man kun skal have det en gang om dagen, blev det Bio-strathen, der vandt her. Ellers diverse immunstyrkende tilskud? Mener at jeg husker at rød solhat er godt, og der er sikkert rigtig mange andre, men det er ikke lige der, min største ekspertise ligger  Håber snart at du finder nøglen - sygdom hele tiden er til at få fniller af! mvh. tina